การจราจรขึ้นเหนือ-อีสานหนาแน่น! แนะ 4 เส้นทางเลี่ยงรถติด
การจราจรขึ้นเหนือ-อีสานหนาแน่น! แนะ 4 เส้นทางเลี่ยงรถติด
28 ธ.ค. 2559

ผู้สื่อข่าวรายงานว่า วานนี้ (27 ธ.ค.59) การจราจรบนถนนสายเอเชียและพหลโยธิน ช่วง จ.พระนครศรีอยุธยา เริ่มมีรถเพิ่มมากขึ้น หลังประชาชนทยอยเดินทางออกต่างจังหวัดช่วงเทศกาลปีใหม่ ตั้งแต่ช่วงหัวค่ำ (27 ธันวาคม) ที่ผ่านมา ซึ่งโรงงานอุตสาหกรรมบางส่วนใน จ.พระนครศรีอยุธยา ต่างเริ่มหยุดแล้ว
สำหรับการทำงานวันสุดท้ายก่อนวันหยุดยาว ตั้งแต่วันที่ 29 ธันวาคม 2559 จนถึงวันที่ 3 มกราคม 2560 คาดว่าในช่วงเย็นวันนี้ (28 ธ.ค.) ปริมาณรถจะเพิ่มมากขึ้นกว่าเดิม โดยเฉพาะการเดินทางสู่สายเอเซียขึ้นเหนือและสายพหลโยธินมุ่งหน้าอีสาน
ขณะที่กรมทางหลวงแนะนำเส้นทางเลือก 4 ทาง ที่คาดว่าจะสะดวกกว่าในการเดินทางจากกรุงเทพฯ สู่ภาคเหนือ เข้าทางหลวง 32 สายเอเซีย เพื่อหลีกเลี่ยงการจราจรหนาแน่น ติดขัด บริเวณทางแยกต่างระดับบางปะอิน
ทางเลือกที่ 1 จากมอเตอร์เวย์สาย 9 (วงแหวนตะวันตก)
ทางเลือกที่ 2 จากถนนวิภาวดีรังสิต หรือลงดอนเมืองโทลล์เวย์ เข้าถนนพหลโยธิน
ทางเลือกที่ 3 ลงทางด่วนที่เชียงรากน้อย
ทางเลือกที่ 4 ลงทางด่วนสุดทางที่บางปะอิน
